करनी महाराज दी, इंयां इक दिन राजे दा राजपाठ टुरी गेआ। जिसलै उसदे सारे जागत जुआन होए ते अपनी माएं गी आखन लगे- जे मां-मां असें नौकरी करनी ऐ। ओह् पंजै ग’बरू नौकरी करन टुरी पे ते गाह्लड़ चूहा बी अपनी माऊ कन्ने नौकरी दी जिद्द करन लगा। ओदी माई ने उसी आखेआ- जे तूं कुत्थें खज्जल होंदा रौह्गा। पर गाह्लड़ चूहा बी उनें पंजे भ्राएं दै पिच्छें-पिच्छें टुरी पेआ। रस्ते च इक बैरी दा बूटा आया ते ओह् पंजै भ्रा आखन लगे- जे इत्थें गाह्लड़ चूहा होंदा तां उन्न असेंगी बैर खलाने हे। इन्नै चिरें गी गाह्लड़ चूहा निकली पेआ ते ओह् बैरी पर चढ़ी गेआ। गाह्लड़ बैर-बैर आपूं खंदा जा ते गुलियां-गुलियां हेठ सुटदा जा। उनें पंजें भ्राएं गी रोह् चढ़ेआ ते उनें बैरी-आले गी इक हक्क मारियै आखेआ-जे चूहा त्रै बैर खाई गेआ ई। इन्ने चिरै च बैरी-आला आई गेआ ते उन्न चूहे गी बैरी दी डाह्ली कन्ने ब’न्नी छोड़ेआ। ओह् पंजै भ्रा टुरी पे। चूहा आखन लगा :